Morsø Erhvervsråd

Iværksættercafé
2023-09-04 13:00 - 18:00 (Europe/Copenhagen) | Morsø Erhvervsråd, Holgersgade 1, Nykøbing M, 7900, Danmark
Iværksættercaféen er et gratis tilbud til alle iværksættere og før startere fra Morsø Kommune
Caféen er for dig, der ønsker at starte som selvstændig, og også stedet hvor du kan få en personlig dialog og møde professionelle rådgivere.
Det er også for dig, der er i gang som iværksætter, men søger mere inspiration og et netværk med andre iværksættere.
Det får du ved at deltage:

Inspiration og viden
Udvid dit netværk
Få en dialog med erhvervsrådets konsulenter
Stille spørgsmål til en rådgiver
Møder andre iværksættere på Mors
Fortælle andre om din ide
Få feedback med det samme
Udvikle din forretningside

Program den 4. september 2023:
13.00 Caféen åbner – Vi byder på kaffe og te.
13.30 Vi tager en dialog rundt om bordet.
14.30 Netværksmøde

Mød andre iværksættere. Del dine erfaringer og få inspiration fra andre der lige som dig er i gang på rejsen som iværksætter.
AI – Hvordan kan du bruge kunstig intelligens til at hjælpe dig med at lave tekster til markedsføringen på de sociale medier?

Vi giver nogle enkle eksempler på hvordan de forskellige værktøjer kan hjælpe dig i din hverdag. Hvis du ikke er en haj til det med tekster, så kan du godt glæde dig til hvad værktøjerne kan.
Tag din computer med, hvis du vil prøve det selv.

16.00 Eftermiddagens emne: Er elevatortalen altid det rigtige værktøj?
De fleste iværksættere står i den situation at skulle ”sælge sig selv” i forbindelse med at få sin virksomhed til at lykkes og vokse. Men hvordan gør man det? Er der en opskrift? Hvad skal man tænke på? Kan man gøre noget, så man ikke er så nervøs?
Vi har været så privilegerede, at få en af Danmarks allerdygtigste formidlere Gitta Malling, der er teaterdirektør på Limfjordsteatret i Thy og på Mors til at komme og dele sin store erfaring på området med os.

Gitta har holdt mange taler, hvor hun skulle ”sælge” sig selv og teatret til fondene, da Limfjordsteatret gerne ville bygge et nyt teater. Derudover underviser hun de nye iværksættere på innovationslinjen på Handelsgymnasiet på Mors, når de drager ud og deltager i konkurrencer – og vinder!
Gitta er desuden i en 4 årig periode udnævnt af Kulturministeren til at være bestyrelsesleder for Statens Kunstfond.
Det bliver en helt igennem fantastisk oplevelse, og du vil helt sikkert få meget med hjem, som kan hjælpe dig som iværksætter.
17.45 Vi samler op og runder dagen af!
18.00 Caféen lukker

Tilmelding
Deltagelse er gratis, men tilmelding er nødvendig.
Skriv gerne i tilmeldingen, hvilket tidspunkt du kommer til mødet?

Netværksmødet:
Afholdes samme datoer som Iværksættercaféen, hhv. 4/9 og 27/11. Tidspunktet er 14:30 – 16.00
